Frobisher Bugt eller Frobisher Bay [’fråbi∫ə-] er en havbugt der skærer ind i den sydlige del af Baffin Island mellem halvøerne Meta Incognita (Kingait) og Nugurniut Plateau i territoriet Nunavut i det nordøstlige Canada. i bunden af bugten ligger territoriets hovedby Iqaluit; Ud for mundingen ligger på sydsiden Resolution Island (eskimoisk Tudjakdjuak) og på nordsiden Loks Land eller Hall Ø (eskimoisk Kekertukdjuak). Frobisher Bugt er opkaldt efter Martin Frobisher der opdagede den i 1576 , men den kaldtes i lang tid Lumley’s Inlet, som Davis havde benævnt den. Først i 1862 påviste Hall, at indskæringen, som tidligere antoges for et Stræde, i virkeligheden var en bugt. Den besøges af eskimostammen Nugumiut, der kalder den Tinikdjuarbiusirn.